হেলিও এস ২ তে ব্যবহার করা হয়েছে নজরকাড়া মেটালিক ইউনিবডি। এর ৮.১৫ মিলিমিটার বডির থিকনেসের সঙ্গে যুক্ত হয়েছে ২.৫ডি ওয়াটার ড্রপ গ্লাস। এটা শুধু ফোনকে দেখতে সুন্দর করবে তাই নয়, ফোনের গ্রিপ, টাচস্ক্রিন রেসপন্স সব কিছুই হয়েছে আরো আধুনিক। এর ৫.৫ ইঞ্চি ফুল এইচডি (১৯২০ বাই ১০৮০) আইপিএস ডিসপ্লে হলো ইন্ডাস্ট্রি এভারেজ থেকে অনেক ওপরে। টাচস্ক্রিনের গ্লাস ডিসপ্লের বডির সঙ্গে মিশে যাওয়ার ফুল লেমিনেশন পার্টটি প্রশংসার যোগ্য। শুধু তাই নয় ফোনের গ্লাসকে মজবুত করার জন্য এতে ব্যবহার করা হয়েছে গরিলা গ্লাস থার্ড জেনারেশন।